Diplomatik munosabatlar 2016 yilda buzilgan edi. Foto: Ahmet Bolat/Anadolu Agency/Getty Images Eron Saudiya Arabistonidagi o‘z elchixonasi faoliyatini tikladi. Bu haqda Interfax xabar berdi. Tehron Ar-Riyodda muvaqqat ishlar vakili darajasida faoliyat olib boradi, chunki Eron hali Saudiya Arabistoniga elchi tayinlamagan. Avvalroq Tehron ham Saudiya Arabistonining Erondagi elchixonasi ishini 9 maygacha qayta boshlashini kutayotgani xabar qilingandi. Eron va Saudiya Arabistoni o‘rtasidagi munosabatlar 2016 yilda sezilarli darajada yomonlashdi. Bunga Saudiya monarxiyasini tanqid qilgan nufuzli shia ilohiyotchisining Ar-Riyodda qatl etilishi sabab bo‘lgan. Shundan so‘ng Tehronda namoyishchilar Saudiya Arabistoni elchixonasiga hujum qilishdi, bunga javoban Ar-Riyod Tehron bilan diplomatik aloqalarni uzgan edi. 2023 yil mart oyida Xitoy vositachiligida Eron va Saudiya Arabistoni diplomatik munosabatlarni tiklashga kelishib oldi.